text: বিনোদন ডেস্ক | প্রকাশের সময় : ২৪ মে, ২০২২, ১০:২৪ এএম
  বাংলা গানের যুবরাজ আসিফ আকবর। বিবাহিত এই তারকা গায়কের সাথে প্রেমের সম্পর্ক ছিল ছোটপর্দার এক সময়ের তুমুল জনপ্রিয় অভিনেত্রী দীপা খন্দকারের। সোহেল অটল-এর লেখা কণ্ঠশিল্পী আসিফ আকবরের জীবনী গ্রন্থ 'আকবর ফিফটি নট আউট'-এ উঠে এসেছে এসব তথ্য। সাহস পাবলিকেশন্স থেকে সম্প্রতি বইটি প্রকাশিত হয়েছে। বইয়ে আসিফ ও দীপার প্রেমের উপাখ্যান বিস্তারিতভাবে বর্ণনা করেছেন লেখক সোহেল অটল।
  বইয়ের ৩৬২ নং পৃষ্ঠায় দীপাকে নিয়ে লেখা আছে, 'দীপার সঙ্গে প্রেমের সম্পর্কটা নেই, তবে শ্রদ্ধাটা রয়ে গেছে।' দীপার কথা ভাবলে মনে হয়, দীপা ব্যক্তিত্বসম্পন্ন মেয়ে ছিল বলেই তাকে ভালোবেসেছিলেন। শ্রদ্ধাবোধ থেকেই দীপার প্রতি অনুরক্ত হয়েছিলেন আসিফ।
  উল্লেখ্য, ১৯৯২ সালের ১০ জুলাই মাত্র উনিশ বছর বয়সে সালমা আসিফ মিতুর সঙ্গে ভালোবেসে ঘর বাঁধেন আসিফ আকবর। তার গানের প্রতি আকৃষ্ট হয়ে অনেক মেয়েই তাকে বিয়ে করতে চেয়েছিলো কিন্ত সেই মেয়েদের জন্য দুঃখের বিষয় ছিলো আসিফ বিবাহিত ছিলো। আসিফের গান বাংলার মানুষের হৃদয়ে গেঁথে থাকবে যুগের পর যুগ। তিনি যে সকল গান বাংলার মানুষকে উপহার দিয়ে গেছেন তাই বাংলার মানুষের ধারণা এমন শিল্পী দ্বিতীয়টি আর পাওয়া যাবে কিনা তারা সংশয় প্রকাশ করেন।